To 8 GB DDR4-2133 ECC moduler.
**DDR4 SDRAM** (forkortet fra ***double data rate fourth generation synchronous dynamic random-access memory***) er en type synkronminne med et høyt båndbredde grensesnitt. DDR4 kom på markedet i 2014, og er etterfølgeren til de tidligere RAM-typene, som DDR3 og DDR2. DDR4 er ikke kompatibel med tidligere RAM-typer, på grunn av forskjeller i mengde spenning som blir brukt, grensesnitt og andre faktorer.

DDR4 SDRAM ble tilgjengelig på markedet i andre kvartal i 2014, med fokus på ECC minne, mens ikke-ECC DDR4-moduler ble tilgjengelig i tredje kvartal 2014, sammen med lanseringen av Haswell-E prosessorer som bruker DDR4-minne.

Egenskaper og fordeler
----------------------

Den største fordelen ved DDR4 fremfor forgjengeren, DDR3, er høyere tetthet i moduler, som tillater moduler med større kapasiteter, lavere strømforbruk og høyere overføringshastighet for data. DDR4-standarden tillater teoretisk sett moduler med 512 GB kapasiteter, sammenlignet med DDR3 sin teoretiske max kapasitet på 128 GB.

DDR4 opererer med en spenning på 1,2 volt og en frekvens mellom 1600 og 3200 MHz, sammenlignet med DDR3 sin spenning på 1,5 eller 1,65 volt og frekvenser mellom 800 og 2400 MHz.

Operasjon
---------

DDR4-minnebrikkene opererer ved 1,2 volt med en 2,5 volt ekstra strømforsyning, sammenlignet med 1,5 volt for DDR3-minnebrikker.

### Modulinnpakning

DDR4-minne kommer i 288-pin DIMM-moduler, i lignende størrelse som DDR3 sine 240-pin DIMM-moduler. Pinnene har mindre avstand (0,85 mm istedenfor 1,0) for å passe innenfor standard DIMM-lengde på 133,35 mm eller 5,25 tommer. Høyden på modulene er økt litt, 31,25 mm istedenfor 30,35 mm, og tykkelsen har også blitt økt, fra 1,0 mm til 1,2 mm.

DDR4 SO-DIMM moduler har 260 pinner, sammenlignet med DDR3 sine 204 pinner, men er fortsatt 30 mm høye.

Referanser
----------

1. ↑  Marc (5. april 2011). «Hynix produces its first DDR4 modules». *behardware.com*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 14. april 2012.
2. ↑   *Micron teases working DDR4 RAM*, engadget.com, 2012-05-08, besøkt 2012-05-08
3. ↑  «Samsung mass-produces DDR4». Besøkt 31. august 2013.
4. ↑  «Crucial DDR4 Server Memory Now Available». *globenewswire.com*. 2. juni 2014. Besøkt 12. desember 2014.
5. ↑  «How Intel Plans to Transition Between DDR3 and DDR4 for the Mainstream». *TechPowerUp*. Besøkt 28. april 2015.
6. ↑  «Why migrate to DDR4?». *EETimes*.
7. ↑  «DDR4 – Advantages of Migrating from DDR3», accessed 8-20-2014.
8. 1 2  Jung, J.Y. (2012-09-11), «How DRAM Advancements are Impacting Server Infrastructure», *Intel Developer Forum 2012*, Samsung, arkivert fra originalen on 2012-11-27, besøkt 2012-09-15  «Arkivert kopi». Arkivert fra originalen 27. november 2012. Besøkt 14. juni 2015.
9. ↑   *Looking forward to DDR4*, Pcpro.co.uk, 2008-08-19, arkivert fra originalen on 2019-09-24, besøkt 2012-01-23
10. ↑   *IDF: DDR4 - the successor to DDR3 memory*, Heise-online.co.uk, 2008-08-21, besøkt 2012-01-23
11. ↑  JEDEC MO-309E Whitepaper. accessed Aug. 20, 2014.
12. ↑  «DDR4 SDRAM SO-DIMM (MTA18ASF1G72HZ, 8GB) Datasheet» (PDF). Micron Technology. 10. september 2014. Arkivert fra originalen (PDF) 29. november 2014. Besøkt 20. november 2014.  «Arkivert kopi» (PDF). Arkivert fra originalen (PDF) 29. november 2014. Besøkt 14. juni 2015.